“กลุ่มสามารถ” เปิดตัวเครื่องรูดบัตร PosNet จ่ายเงินปลอดภัย-ห่างไกลโควิด-19
“กลุ่มสามารถ” เปิดตัวเครื่องรูดบัตร PosNet จ่ายเงินปลอดภัย-ห่างไกลโควิด-19
7 พ.ค. 2563

นางสาวจารุลักษณ์ รุ่งเรืองยศ กรรมการผู้จัดการ บริษัท พอสเน็ท จำกัด หนึ่งในกลุ่มสามารถเทลคอม กล่าวว่า จากสถานการณ์การแพร่ระบาดของเชื้อไวรัสโควิด-19 ทำให้คนไทยมีการปรับเปลี่ยนพฤติกรรม ทั้งการเพิ่มระยะห่างทางสังคม รวมถึงมาตรการ “อยู่บ้าน หยุดเชื้อ เพื่อชาติ” ที่ส่งผลให้กิจกรรมทุกอย่าง
รวมไปถึงการทำธุรกรรมทางการเงิน ได้เปลี่ยนไปจากเดิมเพราะคนเริ่มกลัวการติดเชื้อที่อยู่บนธนบัตร การชำระเงินผ่านช่องทาง Online จึงเข้ามามีบทบาทมากขึ้น รวมถึงการชำระเงินแบบ #Contactless_Payment ซึ่งเป็นการชำระเงินในรูปแบบไร้สัมผัส ซึ่งการชำระเงินแบบนี้ค่อนข้างสะดวกและง่ายต่อการใช้งาน เพราะปัจจุบันมีร้านค้าที่รับชำระเงินแบบนี้เพิ่มมากขึ้น และเมื่อการชำระเงินถูกเปลี่ยนมาอยู่บนโลกออนไลน์ ทำให้ระบบการรักษาความปลอดภัยข้อมูลกลายเป็นหัวใจหลักที่ ผู้ประกอบการต้องให้ความสำคัญเพื่อสร้างความมั่นใจให้กับลูกค้าว่าข้อมูลบัตรเครดิตจะไม่รั่วไหล
“พอสเน็ท” ผู้ดำเนินธุรกิจการให้บริการระบบ และเครื่องรูดบัตรเครดิต ชำระเงินผ่านเครือข่ายอิเล็กทรอนิกส์ (EDC Network) และเป็นผู้ให้บริการ Total Solution ด้าน Payment และให้บริการระบบสลิปบัตรเครดิตอิเล็กทรอนิกส์ Posnet Receipt Platform (PRP) แก่ธนาคารพาณิชย์ และร้านค้าผู้ประกอบการรายใหญ่  และเป็นบริษัทฯ รายแรกในธุรกิจนี้ที่ได้รับ PCI DSS ซึ่งเป็นมาตรฐานด้านความปลอดภัยสารสนเทศ สร้างความมั่นใจให้กับลูกค้า ในการชำระเงินด้วยบัตรเครดิตผ่านเครื่องรับชำระบัตรเครดิตของ PosNet ที่ได้มาตรฐาน  ความปลอดภัยข้อมูลการชำระเงินผ่านบัตร (PCI DSS) เวอร์ชั่น3.2.1 สะท้อนให้เห็นถึงความน่าเชื่อถือและความปลอดภัยขั้นสูงในการเก็บรักษาข้อมูลบัตรเครดิตและบัตรเดบิตที่ลูกค้าทำธุรกรรมต่างๆ ผ่านระบบ Payment Gateway ของบริษัทได้อย่างมีประสิทธิภาพสูงสุด
“ปัจจุบันการชำระเงินโดยเฉพาะในช่วงวิกฤตโควิด-19 บริษัทฯมีการกำหนดนโยบายในการทำงานเกี่ยวกับข้อมูลสารสนเทศเกี่ยวกับ บัตรเครดิต และบัตรเดบิต อย่างรัดกุมมากที่สุด เพื่อสร้างความเชื่อมั่นให้กับลูกค้าว่า ทุกธุรกรรมของท่าน ทางบริษัทได้ดำเนินการประมวลผล  และรักษาข้อมูลเป็นไปตามมาตรฐานสากลทั้งระบบอย่างเคร่งครัด
การรับรองมาตรฐานความมั่นคงปลอดภัยของข้อมูลสำหรับการชำระเงินผ่านบัตรเครดิต หรือ PCI DSS (Payment Card Industry Data Security Standard) ถูกกำหนดขึ้นโดยคณะกรรมการมาตรฐานความปลอดภัยของข้อมูล (PCI Security Standard Council) ซึ่งเป็นสภาที่ถูกจัดขึ้นโดยผู้ให้บริการบัตรชำระเงินรายใหญ่ของโลก ได้แก่ วีซ่า, มาสเตอร์การ์ด, อเมริกันเอ็กซ์เพรส, ดิสคอเวอร์ และเจซีบี
เพื่อควบคุมมาตรฐานในการเก็บรักษา ประมวลผล และรับส่งข้อมูลบัตรให้มีความมั่นคงปลอดภัย รวมถึงช่วยป้องกันการฉ้อโกงซึ่งเกิดจากการทำธุรกรรมผ่านบัตร  การได้รับใบรับรองมาตรฐานดังกล่าว ถือเป็นเครื่องตอกย้ำความมุ่งมั่นของพอสเน็ท ในการดำเนินธุรกิจให้เป็นไปตามมาตรฐานระดับสากล เพื่อรักษาความปลอดภัย ปกป้องข้อมูลของลูกค้าผู้ถือบัตรเครดิต
พร้อมทั้งไม่หยุดนิ่งที่จะพัฒนาบริการต่างๆให้ก้าวทันต่อการเปลี่ยนแปลงที่เกิดขึ้น ควบคู่กับการพัฒนาระบบรักษาความปลอดภัยให้แก่ลูกค้า เพื่อให้สามารถรองรับมาตรฐานใหม่ๆได้อย่างมีประสิทธิภาพ” นางสาวจารุลักษณ์ กล่าว
อนึ่งบริษัท พอสเน็ท จำกัด หนึ่งในกลุ่มสามารถเทลคอม ผู้ให้บริการระบบและเครื่องรูดบัตรเครดิต รับชำระเงินผ่านเครือข่ายอิเล็กทรอนิกส์ (EDC Network) ที่มีจำนวนรายการ Transactions มากกว่า 50 ล้านรายการต่อปี รวมถึงให้บริการ สลิปบัตรเครดิตอิเล็กทรอนิกส์ Posnet Receipt Platform (PRP), ระบบจ่ายเงินผ่าน QR-Payment  ซึ่งถือได้ว่าพอสเน็ทเป็น Solution Provider ในด้าน Payment  และเป็นผู้พัฒนา Application ต่างๆ ให้แก่ธนาคารพาณิชย์ในประเทศไทย
อาทิ ธนาคารกรุงเทพฯ, ธนาคารกสิกรไทย, ธนาคารกรุงศรีฯ, American Express, ธนาคารUOB, ธนาคารธนชาต, ธนาคารออมสิน และผู้ประกอบการธุรกิจบัตรเครดิตอื่นๆ อาทิ บริษัทบัตรกรุงไทย (KTC) รวมถึงให้บริการ Loyalty Service Program ให้แก่ บริษัท RSH Thailand ฯลฯ นอกจากจะได้รับมาตรฐาน PCI DSS แล้วบริษัทยังได้รับ Certification ISO 9001 : 2015 จาก Bureau Veritas และฝ่ายพัฒนาโปรแกรมได้รับ Certification CMMI Level 3 อีกด้วย